<classify> MABAO mawili aliyoyafunga juzi mshambuliaji wa Simba SC, Meddie Kagere kwenye mchezo wa Ligi Kuu Tanzania dhidi ya Mbeya City yameivuruga akili benchi la ufundi la timu hiyo.Simba waliichakaza Mbeya City kwa mabao 2-0 katika mchezo huo uliopigwa katika Uwanja wa Taifa, Dar es Salaam na kuifanya timu hiyo kupata pointi sita kwa kushinda mechi zake zote mbili. Huu ni mchezo wa pili kwa Mbeya City kupoteza baada ya kwanza kufungwa na Azam FC kwa mabao 2-0.Akizungumza mara baada ya mchezo huo, kocha wa Mbeya City, Ramadhan Nsanzurwimo amesema, Kagerea aliyesajiliwa mwanzoni mwa msimu huu akitokea Gor Mahia ni mshambuliaji asiyezuilika hata kidogo kutokana nakuwa na ujanja mwingi wa kutafuta nafasi ya kufunga.Amesema kuwa timu yake ilikuwa na uwezo wa kupata japo hata bao moja kwenye mchezo huo, lakini wachezaji wake walikosa umakini katika kuukwamisha mpira wavuni.Aliongeza kuwa safu yake ya ulinzi ilikosa maelewano na kusahau kama wanacheza na Simba, ambao wanakuadhibu muda wowote unapofanya makosa.Tulicheza vizuri katika mchezo ule, ninachoweza kusema nawapongeza Simba kwa kuweza kutumia vizuri nafasi walizozipata tofauti na sisi, kwani tulitengeneza nafasi kadhaa lakini tukashindwa kabisa kukwamisha mpira wavuni.Nampongeza mshambuliaji wao Kagere, niwazi kabisa alicheza vizuri hakuwa na masihara alipopata nafasi akafunga mabao ya ushindi, anaonekana ni mchezaji mwenye ufundi mwingi, uzoefu pamoja na mbinu mbinu nyingi kupambana na walinzi, amesema Nsanzurwimo.  <topic>: michezo 